Queda suspesa la presentació de noves sol·licituds de subvenció atès que el número de peticions rebudes i pendents de valoració supera amb escreix el pressupost inicialment assignat per a aquesta línia d'ajuts.
Requereix adjuntar al formulari de sol·licitud la següent documentació:
En cas de compra, lloguer o autorització d'ús o concessió administrativa, ser el titular del contracte corresponent.
Els establiments s'han de destinar a l'explotació d'alguna activitat de comerç al detall.
Han de disposar del corresponent permís municipal.
Queden excloses aquelles inversions que superin els 60.000,00 euros i les concessions administratives corresponents a inauguracions de mercats municipals.
En el cas de les parades de mercats municipals no sedentaris, el sol·licitant n'ha acreditar la titularitat en, com a mínim, 5 anys.
En el cas de les botigues a peu de carrer, el sol·licitant n'ha d'acreditar la titularitat en, com a mínim, 10 anys (acceptant la possibilitat d'acreditar-la a través de la suma amb la titularitat anterior si es tracta d'un familiar de fins a 2on grau).
Aquest programa és incompatible amb el programa 3 per a la reactivació del comerç
Àmbit 1: recuperació dels locals buits
Fins el 50% de les despeses subvencionables amb un màxim de 5.000,00 euros.
Les despeses generades per la compra, el lloguer o els tràmits de la concessió administrativa i les despeses derivades de l'obertura de l'establiment (obres, projectes d'interiorisme, instal·lacions, mobiliari, actuacions d'embelliment d'aparadors, etc.).
Les despeses derivades de les reformes d'obra menor a l'establiment (parada de mercat municipal sedentari o botiga a peu de carrer amb titularitat mínima de 10 anys).
No es consideren subvencionables ni les despeses de maquinària ni les de mobiliari.
Les despeses d'adequació de les parades de mercats municipals no sedentaris o compra de camió-botiga (amb titularitat mínima de 5 anys).
Es valoraran els criteris següents d'acord amb la ponderació indicada i amb un màxim de 100 punts: Per optar a aquests ajuts, les sol·licituds presentades hauran de tenir una puntuació mínima de 25 punts sobre un total de 100 punts, en cas contrari s'entendran com a denegades.
Cal que signeu el formulari principal amb un dels certificats admesos.
Podeu consultar també el dossier " Què cal fer quan vull fer servir un certificat digital ".
Alternativament, si la incidència persisteix o no us podeu esperar a fer el tràmit, podeu:
-Utilitzar el formulari d'instància genèrica que trobareu al web o a la seu electrònica del vostre ajuntament (o de qualsevol altra administració pública).
Per consultar l'estat de tramitació de la sol·licitud, indistintament de com s'hagi presentat, es pot trucar:
La proposta de resolució provisional ha de contenir la llista de sol·licituds que es proposa estimar i la llista de sol·licituds que es proposa desestimar amb indicació dels motius de la desestimació.
També ha de contenir les sol·licituds que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
Es notificarà a la persona interessada mitjançant la seva publicació al tauler electrònic de l'Administració de la Generalitat de Catalunya ( http://tauler.seu.cat )
Les persones sol·licitants poden presentar al·legacions en el termini de 10 dies hàbils des de l'endemà de la publicació o notificació de la proposta provisional de concessió, que es tindran en compte en el moment de resoldre.
Si les persones proposades com a beneficiàries no presenten cap al·legació, dins d'aquest termini, s'entendrà que accepten tàcitament la concessió de la subvenció.
La resolució definitiva de concessió es notificarà a la persona interessada mitjançant la seva publicació al tauler electrònic de l'Administració de la Generalitat de Catalunya ( http://tauler.seu.cat ), sens perjudici que es puguin utilitzar addicionalment altres mitjans electrònics.
Contra la resolució d'aquest procediment, que no exhaureix la via administrativa, es pot presentar recurs d'alçada davant el/la conseller/a d ́Empresa i Coneixement en el termini d'un mes, a comptar de l'endemà de la notificació de la resolució, segons el que estableixen l'article 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.